paragraph_text: Limerick F.C. ili kraće Limerick je profesionalni nogometni klub iz Limericka u Republici Irskoj. Trenutačno igra u Irskoj prvoj ligi. Klub je osnovan 1937. godine, no kroz povijest je mijenjao imena poput Limerick United, Limerick City, Limerick 37. U klupskoj povijesti valja izdvojiti osvajanje lige dva puta, te osvajanje FAI kupa. Boje kluba su plava i bijela, dok domaće utakmice igraju na Jackman Parku u Limericku.